મલ્હોત્રાએ તાત્કાલીક ભાવનગરના ડીએસપી રાજેન્દ્ર અસારીને ફોન કર્યો. સવારના લગભગ ચાર વાગ્યા હતા. DSP અસારીના ફોન ઉપાડતા જ મલ્હોત્રા બોલ્યા, જયહિંદ સર, મદદની જરૂર છે. અસારી પણ મલ્હોત્રાને ઓળખતા હતા. તેમણે પુછ્યું, શું થયું? મલ્હોત્રા બોલ્યા ‘બે આરોપી લોકઅપ તોડીને ભાગ્યા છે. તેમની પત્નીને મળવા જવાના હતા તેવી માહિતી છે. તે બન્નેની પત્ની ભરતનગર પાસે કાચના મંદિર આગળ તેમના પિયરમાં આવી છે’.